10.11.2020

Tere

Edastan arvamuse üldplaneeringu eskiisi kohta:

Üldplaneeringu seletuskirja Punkt 4.18. Mets

Tingimused Värska aleviku puhkemetsadele.

Metsaseadus puhkemetsa mõistet ei sisusta, seega vajaks see sisustamist põhjalikumalt üldplaneeringus ja ka KSH-s.

Planeeringukaartidelt ei selgu, millised on Värska aleviku puhkemetsad ning mis kaalutlustel puhkemetsi valitakse. Puhkemetsade määramine peab tuginema kaalutlustel ning see peab olema põhjendatud. Metsa majandamine iseenesest ei takista metsa säilimist.

Metsaseaduse § 42 lg 3 kohaselt ei tohi raiuda planeeringuga linna kui asustusüksuse rohealaks määratud alal kasvavat metsa kohaliku omavalitsuse nõusolekuta. Raie kooskõlastatakse kohaliku omavalitsusega enne metsateatise esitamist.

Antud juhul kohaliku omavalitsuse arvamuse küsimise kohustust alevikes ja muudes asulates seadusega ei sätestata.

Lugupidamisega

Meelis Järvemägi